വാനരന്മാരും തെരുവുനായ്ക്കളും ഏറ്റുമുട്ടി ഒരുക ുരങ്ങും തെരുവുനായയും ചത്തു കാട്ടാക്കട: വാനരന്മാരും തെരുവുനായ്ക്കളും തമ്മിലുള്ള ഏറ്റുമുട്ടലില് ഒരു കുരങ്ങും തെരുവുനായയും ചത്തു. വിളവൂര്ക്കല് പഞ്ചായത്തിലെ മൂലമണ്, വിഴവൂര് വാര്ഡുകളില് ഇന്നലെ നടന്ന പോരാട്ടത്തിലാണ് ഒരു കുരങ്ങും ഒരു തെരുവുനായയും ചത്തുവീണത്. കുരങ്ങുകളും നായ്ക്കളും തമ്മിലുള്ള ആക്രമണം ഇവിടെ പതിവാണെന്നും പലപ്പോഴും ഇരുഭാഗത്തും വലിയ പരുക്കുകള് ഉണ്ടാകാറുണ്ടെന്ന് നാട്ടുകാര് പറയുന്നു. ജഡങ്ങള് വനംവകുപ്പിന്റെ നിര്ദേശ പ്രകാരം വനം വന്യജീവി സംരക്ഷണസമിതി പ്രവര്ത്തകര് കുഴിച്ചുമൂടി. മുക്കുന്നിമലയുടെ താഴ്വാരമായ വിളവൂര്ക്കല് പഞ്ചായത്തില് വാനരശല്യം രൂക്ഷമാണ്. കൃഷി, വീട്ടു സാധനങ്ങള് നശിപ്പിക്കുക തുടങ്ങിയ പതിവ് ശല്യത്തിനു പുറമേ ഇപ്പോള് വളര്ത്തുമൃഗങ്ങളെയും കുരങ്ങുകള് ഉപദ്രവിക്കുന്നതായി പ്രദേശവാസികള് പറയുന്നു.